Legal Document

Category: 204

Text:
10α. ΠΡΟΕΔΡΙΚΟΝ ΔΙΑΤΑΓΜΑ της 1/8 Δεκ. 1930 (ΦΕΚ Α΄ 387) Περί εκτελέσεως του Νόμ. 4799 «περί χορηγήσεως δανείου κλπ. προς ανέγερσιν σχολικών κτιρίων. Έχοντες υπ’ όψει την διάταξιν του άρθρ. 2 του Νόμ. 4799 (1930) «περί κυρώσεως της από 4 Ιουλ. 1930 συναφθέισης συμβάσεως «περί χορηγήσεως δανείου 6% λιρ. στερλ. 1.000.000 προς ανέγερσιν σχολικών κτιρίων του Κράτους» και την υπ’ αριθ. 866 της 20 Νοεμ. 1930 πράξιν του Συμβουλίου της Επικρατείας, προτάσει των Ημετέρων επί των Οικονομικών και της Παιδείας και των Θρησκευμάτων Υπουργών απεφασίσαμεν και διατάσσομεν: Τοποθέτησις του προϊόντος του δανείου Άρθρ.1.-1.Το καθαρόν προϊόν του εξ ονομαστικού κεφαλαίου ενός εκατομμυρίου λιρών στερλινών συναφθέντος δανείου προς ανέγερσιν σχολικών κτιρίων περί ου ο Νόμ. 4799, τοποθετείται υπό του Υπουργού των Οικονομικών υπό τους κατά την κρίσιν του , μάλλον συμφέροντας δια το Δημόσιον όρους, υπό την προϋπόθεσιν της απροσκόπτου χρησιμοποιήσεως του προϊόντος του δανείου παρά του Υπουργού της Παιδείας, προς εξυπηρέτησιν του σκοπού δι’ ον τούτο συνήφθη.  2.Προς εκπλήρωσιν του σκοπού δι’ ον συνήφθη το ανωτέρω δάνειον, αναγράφεται εις τον Ειδικόν προϋπολογισμόν του Υπουργείου της Παιδείας και των Θρησκευμάτων χρήσεως 1930-31, εφ’ άπαξ υπό ίδιον κεφάλαιον και άρθρον ισόποσος   προς το  προϊόν   του    δανείου  πίστω(Αντί της σελ. 669)Σελ. 669(α) 229-053 415 Σχολικά Κτίρια 32.Θ.α.8α-10α σις, διατιθεμένη υπό του Υπουργού της Παιδείας, κατά τας διατάξεις του παρόντος Δ/τος. Το μετά την λήξιν της χρήσεως 1930-31 απομένον αδιάθετον ποσόν, μεταφέρεται εις τον λογαριασμόν των παθητικών υπολοίπων της χρήσεως ταύτης. Υπηρεσία του δανείου Άρθρ.9.-1.Υλικά και ακίνητα πάσης φύσεως, ως και παλαιά, ακατάλληλα και άχρηστα διδακτήρια, οπωσδήποτε ανήκοντα εις τα Ταμεία Εκπαιδευτικής Προνοίας, τας Διδακτηριακάς και τας Σχολικάς Επιτροπάς, εκποιούνται κατόπιν αποφάσεως του Υπουργού της Παιδείας ή του αρμοδίου Γενικού Διοικητού.  2.Ίνα εγκριθή η εκποίησις υλικού ή ακινήτου, υποβάλλεται εις το Υπουργείον ή τον αρμόδιον Γενικόν Διοικητήν έκθεσις του Επιθεωρητού περί της καταστάσεως του ακινήτου και πίναξ του εκποιητέου υλικού μετά ενόρκου γνωμοδοτήσεως δύο πραγματογνωμόνων ή εμπειροτεχνών περί της αξίας του υλικού ή του ακινήτου, εφ’ όσον η αξία αυτού υπερβαίνει τας 10.000 δραχμών. Προκειμένου περί ακινήτων αξίας μείζονος των 500.000 δραχμών, οι πραγματογνώμονες διορίζονται υπό του Υπουργού ή του Γενικού Διοικητού. 3.Η εκποίησις ενεργείται πάντοτε δια δημοπρασίας, ενώπιον επιτροπής οριζομένης εν τη εγκρίσει της εκποιήσεως. Βάσις της δημοπρασίας είναι η αποτίμησις των πραγματογνωμόνων, ήτις καθορίζεται ως ελαχίστη προσφορά, απαγορευομένης της κατακυρώσεως της δημοπρασίας εις τιμήν κατωτέραν της αποτιμήσεως των πραγματογνωμόνων. 4.Η σχετική προκήρυξις δημοπρασίας, δημοσιεύεται εις δύο εντοπίους ή της πλησιεστέρας πόλεως εφημερίδας, η δε σχετική δαπάνη, ως και η της αμοιβής των πραγματογνωμόνων βαρύνει το τίμημα του εκποιηθησομένου υλικού ή ακινήτου. Προκειμένου περί εκποιήσεως ακινήτου ή υλικού αξίας κατωτέρας των 10.000 δραχμών, αντί δημοσιεύσεως γίνεται ανάγνωσις απ’ άμβωνος της Εκκλησίας. Πρόσληψις εκτάκτου τεχνικού και  λοιπού προσωπικού Άρθρ.10.-1.Δια την μελέτην και τεχνικήν επίβλεψιν των διδακτηρίων, περί ων προβλέπει το παρόν Δ/μα, ως και δια την εν γένει διεξαγωγήν της σχετικής Υπηρεσίας, επιτρέπεται η εις βάρος του προϊόντος του Δανείου πρόσληψις εκτάκτου τεχνικού, βοηθητικού και διοικητικού προσωπικού, εν τε τη Κεντρική Υπηρεσία και τη εξωτερική, προς ενίσχυσιν των Γραφείων μελετών και εκτελέσεων. Επιτρέπεται ωσαύτως η εις βάρος της αυτής πιστώσεως πρόσληψις αλλοδαπού Αρχιτέκτονος ως συμβούλου επί των καταρτιζομένων υπό του αρμοδίου Γραφείου του Αρχιτεκτονικού Τμήματος του Υπουργείου Παιδείας Μελετών. Η πρόσληψις τούτου ενεργείται δια συμβάσεως μετά του Υπουργού της Παιδείας, καθοριζούσης τον χρόνον της υπηρεσίας και τας αποδοχάς, η δε πρόσληψις του λοιπού εκτάκτου προσωπικού, δι’ αποφάσεως του Υπουργού της Παιδείας και των Θρησκευμάτων. Εις τας Υπουργικάς αποφάσεις προσλήψεως προσωπικού, καθορίζεται ο χρόνος της ενάρξεως πληρωμής και αι αποδοχαί.  2.Δι’ αποφάσεως του Υπουργού της Παιδείας επιτρέπεται να ανατεθή η σύνταξις μελετών ωρισμένων διδακτηρίων και εις ιδιώτας αρχιτέκτονας επί ιδιαιτέρα αμοιβή, καθοριζομένη δι’ αποφάσεως του Υπουργού της Παιδείας, επί τη βάσει συμφωνίας, γενικών ισχυούσης, Εν τη αποφάσει του Υπουργού καθορίζονται και οι λοιποί όροι της εις ιδιώτας αρχιτέκτονας αναθέσεως μελετών διδακτηρίων.  3.Δια την πληρωμήν του  ανωτέρω προσωπικού, τεχνικού, βοηθητικού και διοικητικού, την πληρωμήν του αλλοδαπού αρχιτέκτονος, την πληρωμήν των ιδιωτικών αρχιτεκτόνων δια την σύνταξιν μελετών, την πληρωμήν των οδοιπορικών εξόδων του προσωπικού, ενοικίων, εξόδων εγκαταστάσεως γραφείων σχολικών αρχιτεκτόνων, προμηθείας εργαλείων, ως και πάσης άλλης συμπαρομαρτούσης ανάγκης, δεν επιτρέπεται να διατεθή ποσοστόν πέραν του 6% επί του καθαρού προϊόντος του Δανείου. Εις βάρος του ποσοστού τούτου επιτρέπεται να καταλογισθή και η πληρωμή προσληφθέντος ήδη εκτάκτου προσωπικού, ως και γενομένων προμηθειών. Η εν τοις βιβλίοις του Ειδικού Λογιστηρίου ανάληψις υποχρεώσεως δια το ποσοστόν τούτο, ενεργείται κατόπιν αποφάσεως του Υπουργού της Παιδείας, κοινοποιουμένης προς αυτό.  Εις τους αυτούς Ημετέρους επί των Οικονομικών και επί της Παιδείας και των Θρησκευμάτων Υπουργούς, ανατίθεμεν την δημοσίευσιν και εκτέλεσιν του παρόντος Δ/τος.  (Αντί της σελ. 670,03)Σελ. 670,03(α) 248-079 419 Σχολικά Κτίρια 32.Θ.α.10α Άρθρ.2.-1.Δια την εξυπηρέτησιν του άνω δανείου διατίθενται από της ενάρξεως του οικονομικού έτους 1931-32 και μέχρις εξοφλήσεως του δανείου αι εισπράξεις εξ εκπαιδευτικών τελών, μετά την αφαίρεσιν των βαρυνόντων ταύτα εξόδων διοικήσεως και των λοιπών εκτάκτων εξόδων, των κατονομαζομένων εν τω Ειδικώ Προϋπολογισμώ «κατασκευής κλπ. διδακτηρίων» (Εκπαιδευτικών τελών) της χρήσεως 1930-31 εν Κεφαλαίω 3, άρθρ. 1,1δις, 2, 2δις, 3 και 4 και Κεφαλαίω 4, άρθρ. 1, 2, 5 και 6, μη δυναμένων των εξόδων τούτων να υπερβώσι τα 5.000.000 ετησίως, ως και της συμφώνως τω Νόμ. 3485 αναγραφομένης εν κεφαλαίω 2 δις, άρθρ. 1 πιστώσεως εξ 1.000.000 δραχμών ετησίως, «δι’ αγοράν βιβλίων, τετραδίων κλπ. και χορηγίαν χρηματικών βοηθημάτων εις απόρους μαθητάς». Αι δαπάναι αύται θα εξακολουθήσωσιν, ως και πρότερον, αναγραφόμεναι εν τω, ως άνω, ειδικώ προϋπολογισμώ «κατασκευής κλπ. διδακτηρίων». 2.Προς εφαρμογήν της διατάξεως του προηγουμένου εδαφίου αναγράφεται κατ’ έτος εν τω ειδικώ προϋπολογισμώ των εξόδων «κατασκευής κλπ. διδακτηρίων» (Εκπαιδευτικών τελών) υπό ίδιον κεφάλαιον και άρθρον ως έξοδον, πίστωσις ίση προς τας ετησίας εισπράξεις εξ εκπαιδευτικών τελών μειωμένη κατά τα εν τω εδαφίω τούτω ποσά, η δε απόδοσις αυτών εις το δημόσιον ενεργείται εις 3 δόσεις εκδιδομένων κατά τετραμηνίαν εις βάρος της, ως άνω, πιστώσεως των οικείων χρηματικών ενταλμάτων επ’ ονόματι του Ελληνικού Δημοσίου. 3.Το κατά τα εδάφ. 1 και 2 του παρόντος δια την υπηρεσίαν του δανείου διατιθέμενον ποσόν εκ των εκπαιδευτικών τελών, μειούται καθ’ έκαστον έτος κατά το ποσόν, καθ’ ο θελει απαλλαγή το Δημόσιον από του Απρ. 1931 και εφεξής της καταβολής μισθωμάτων δια μεμισθωμένα ως σχολεία κατά τον Απρίλιον του έτους 1930 ιδιωτικά οικήματα, εφ’ όσον τα σχολεία ταύτα ήθελον στεγασθή εις νέα διδακτήρια.  Σελ. 670(α) Η μείωσις αύτη γίνεται επί τη βάσει υπευθύνων αναλυτικών καταστάσεων, συντασσομένων κατά τρίμηνον υπό των επιθεωρητών της εκπαιδεύσεως και θεωρημένων υπό του τμηματάρχου του Ειδικού Λογιστηρίου του Υπουργείου Παιδείας. Αι καταστάσεις αύται υποβάλλονται εις το Ειδικόν Λογιστήριον του Υπουργείου της Παιδείας και δι’ αυτού εις την υπηρεσίαν Δημοσίου Χρέους του Γενικού Λογιστηρίου. Βάσει των καταστάσεων τούτων καθορίζεται δια κοινής αποφάσεως των Υπουργών Οικονομικών και Παιδείας εις το τέλος εκάστου τετραμήνου το ποσόν καθ’ ο θέλουσι μειωθή τα εις το Δημόσιον αποδοτέα εκ του Ειδικού προϋπολογισμού Εκπαιδευτικών τελών, ποσά. Διάθεσις του προϊόντος του δανείου Άρθρ.3.-1.Το καθαρόν προϊόν, του κατά το άρθρ. 1 δανείου διατίθεται υπό του Υπουργού της Παιδείας δια την ανέγερσιν διδακτηρίων. 2.Το δι’ εκάστην πόλιν διατιθέμενον ποσόν καθορίζεται δι’ αποφάσεως του Υπουργού της Παιδείας, κοινοποιουμένης εις το Ειδικόν Λογιστήριον του Υπουργείου, ίνα ενεργηθή υπ’ αυτού εν τοις βιβλίοις του η σχετική πράξις αναλήψεως υποχρεώσεως. Δύναται ωσαύτως ο Υπουργός της Παιδείας δι’ αποφάσεώς του, τη προτάσει του οικείου Επιθεωρητού της Εκπαιδεύσεως ή της τεχνικής υπηρεσίας του Υπουργείου, να διαθέτη εκ του προϊόντος του δανείου χρηματικάς συνδρομάς προς ανέγερσιν διδακτηρίων εις πόλεις και χωρία εις α καταβάλλονται υπό του Δημοσίου μισθώματα δια την εις ιδιωτικά οικήματα στέγασιν αυτών. Αι χρηματικαί αύται συνδρομαί είναι ανάλογοι προς το οκταπλάσιον του αθροίσματος του υπό του Δημοσίου καταβαλλομένου ετησίου μισθώματος και του 1/2 των εισπραττομένων εν τη πόλει εκπαιδευτικών τελών. 3.Εις ας πόλεις ανεγείρονται διδακτήρια κατόπιν δημοπρασίας ή απ’ ευθείας υπό διδακτηριακών επιτροπών δια τοπικών ή άλλων πόρων, δύναται να διατεθή εκ του προϊόντος του δανείου χρηματική συνδρομή προς τας οικείας επιτροπάς, αποφάσει του Υπουργού της Παιδείας, τη προτάσει του αρμοδίου Επιθεωρητού της Εκπαιδεύσεως η της Τεχνικής Υπηρεσίας, δια την αποπεράτωσιν των διδακτηρίων τούτων. Εν τοιαύτη περιπτώσει, αι εργασίαι συνεχίζονται υπό των αναλαβόντων τα έργα μειοδοτών ή επιτροπών. 416 32.Θ.α.10α Σχολικά Κτίρια 4.Εκ του προϊόντος του ανωτέρω δανείου επιτρέπεται να διατεθή ποσόν μέχρι του 1/10 προς αποπεράτωσιν ημιτελών διδακτηρίων δια της χορηγίας χρηματικών συνδρομών κατά τας κειμένας διατάξεις προτάσει του οικείου Επιθεωρητού της Εκπαιδεύσεως ή τεχνικού υπαλλήλου του Υπουργείου της Παιδείας. Η ανάληψις της υποχρεώσεως υπό του Ειδικού Λογιστηρίου εν τοις βιβλίοις του ενεργείται επί τη βάσει αποφάσεων του Υπουργού της Παιδείας, εκδιδομένων δια το σύνολον ή μέρος των χορηγουμένων συνδρομών.  5.Το προϊόν του δανείου βαρύνει ωσαύτως: α)Η μισθοδοσία του προσληφθέντος εκτάκτου τεχνικού, βοηθητικού και διοικητικού προσωπικού, ως και του προσληφθησομένου τοιούτου. β)Τα οδοιπορικά έξοδα και έξοδα κινήσεως εν γένει των τεχνικών και διοικητικών υπαλλήλων, των εξερχομένων της έδρας των δι’ υπηρεσίαν των ανεγερθησομένων νέων διδακτηρίων και έλεγχον της διαχειρίσεως των οικείων Επιτροπών. γ)Αι προμήθειαι παντός είδους εργαλείων, ειδών σχεδιάσεως. βιβλίων, γραφικής ύλης κλπ., αι εκτυπώσεις σχεδίων και φωτογραφιών, αι δημοσιεύσεις, η επίπλωσις των γραφείων της τεχνικής υπηρεσίας και των κατά τόπους σχολικών αρχιτεκτόνων και πάσα άλλη σχετική ανάγκη του γραφείου μελετών, των γραφείων σχολικών αρχιτεκτόνων κλπ. δ)Πάσα άλλη ανεξαιρέτως δαπάνη σχετική προς την υπηρεσίαν των ανεγερθησομένων δια του προϊόντος του δανείου διδακτηρίων. Συμμετοχή των Δήμων, Κοινοτήτων και άλλων  τοπικών οργανισμών εις την δαπάνην  της ανεγέρσεως διδακτηρίων Άρθρ.4.-1.Η κατά τα εδάφ. 1 και 2 του άρθρ. 3 του παρόντος Δ/τος καθοριζομένη δι’ αποφάσεως του Υπουργού της Παιδείας δι’ εκάστην πόλιν χρηματική συμβολή ή ενίσχυσις του Κράτους προς ανέγερσιν διδακτηρίων παρέχεται, υπό τον όρον, όπως οι οικείοι Δήμοι, αι Κοινότητες ή άλλοι τοπικοί οργανισμοί συμμετάσχωσιν εις την όλην δαπάνην της ανεγέρσεως των διδακτηρίων εκάστης πόλεως και δια της δωρεάν υπ’ αυτών παραχωρήσεως των κατά τας διατάξεις του άρθρ. 7 υποδειχθησομένων καταλλήλων Δημοτικών ή Κοινοτικών γηπέδων. Μη υπαρχόντων δε καταλλήλων Δημοτικών ή Κοινοτικών γηπέδων, της καταβολής του αντιτίμου ιδιωτικών τοιούτων, καθ’ όμοιον τρόπον υποδειχθησομένων. Απαγορεύεται απολύτως η διάθεσις εκ του προϊόντος του δανείου ποσών δι’ αγοράν γηπέδων. 2.Η τη προσκλήσει του Υπουργού της Παιδείας συμμετοχή εκάστου Δήμου ή Κοινότητος ή άλλων τοπικών  οργανισμών εις την δαπάνην καθορίζεται δι’ αποφάσεως του Δημοτικού ή του Κοινοτικού Συμβουλίου ή της Διοικητικής Επιτροπής του οικείου τοπικού οργανισμού, αναγραφομένης προς τούτο εν τω προϋπολογισμώ αυτών της αναγκαιούσης πιστώσεως ή του απαιτουμένου τοκοχρεωλυσίου προς εξυπηρέτησιν δανείου συνφθησομένου υπ’ αυτών. 3.Εν η περιπτώσει το οικείον Δημοτικόν ή Κοινοτικόν Συμβούλιον ή ο τοπικός οργανισμός δεν λάβη εντός μηνός από της προσκλήσεως του Υπουργού απόφασιν καθορισμού της συμμετοχής του εις την δαπάνην του διδακτηρίου ή δεν προσφέρη τα κατάλληλα γήπεδα ή το αντίτιμον των καταλλήλων ιδιωτικών γηπέδων, ο Υπουργός της Παιδείας δύναται ν’ ακυρώση την απόφασιν αυτού περί καθορισμού συνδρομής του Κράτους εκ του δανείου και να διαθέση ταύτην δι’ άλλην πόλιν. Εκτέλεσις των έργων Άρθρ.5.-1.Η εκτέλεσις των έργων ενεργείται κατά τας διατάξεις του Νόμ. 4179 (1930), είτε δι’ εργολαβιών, είτε δια της χορηγίας χρηματικών συνδρομών προς τας οικείας σχολικάς ή διδακτηριακάς επιτροπάς, ή τας Επιτροπάς των Ταμείων Εκπαιδευτικής Προνοίας δι’ αποφάσεως του Υπουργού της Παιδείας. Είτε τα έργα εκτελούνται απ’ ευθείας υπό του Υπουργείου δια της αρμοδίας υπηρεσίας, είτε δια των Επιτροπών Ταμείων Εκπαιδευτικής Προνοίας, των σχολικών ή των διδακτηριακών επιτροπών, ισχύουσιν αι διατάξεις των άρθρων 1, 4, 5, 6 και 14 του από 21 Ιουλ. 1925 Ν.Δ/τος «περί ανεγέρσεως σχολικών κτιρίων εν ταις Νέαις Χώραις», καθισταμένου αρμοδίου δια πάσαν περίπτωσιν εφαρμογής των διατάξεων τούτων του Υπουργού της Παιδείας, των βαρυνομένων χρηματικών κεφαλαίων αντικαθισταμένων δια του προϊόντος του δανείου, της δ’ εν άρθρ. 14 αναφερομένης Τεχνικής Υπηρεσίας δια της Κεντρικής Υπηρεσίας του Αρχιτεκτονικού Τμήματος του Υπουργείου της Παιδείας. 2.Ως προς τας πληρωμάς των ανωτέρω έργων, ισχύουσιν αι διατάξεις του άρθρ. 3 του Νόμ. 4179, αντικαθισταμένων εν αυταίς των αριθ. 1929-30 δια των αριθ. 1930-31, επιτρεπομένης δε της εκδόσεως και χρηματικών ενταλμάτων προπληρωμής επ’ ονόματι δημοσίων υπαλλήλων δι’ εκτέλεσιν έργων ή οιανδήποτε άλλην αιτίαν, σχετικήν προς τον δια του παρόντος Δ/τος επιδιωκόμενον σκοπόν.  3.Εις τας λεπτομερείς διακηρύξεις των σχετικών δημοπρασιών, υπογραφομένας υπό των Υπουργών των Οικονομικών και Παιδείας και Θρησκευμάτων, καθορίζονται αι υποχρεώσεις του Δημοσίου, του οικείου Δήμου ή της Κοινότητος, ή άλλου τοπικού οργανισμού και του εργολάβου. Ωσαύτως καθορίζεται ρητώς το ποσοστόν της δαπάνης επί της όλης εργολαβίας, όπερ βαρύνει το Δημόσιον, και το ποσοστόν  δι’ ο βαρύνεται ο  Δήμος, η Κοινότης, ή  (Μετά την σελ. 670(α)Σελ. 670,01 229-055 417 Σχολικά Κτίρια 32.Θ.α.10α άλλος τοπικός οργανισμός. Το Δημόσιον ουδεμίαν ευθύνην δύναται να αναλάβη απέναντι του εργολάβου δια ποσόν πέραν του βαρύνοντος το Δημόσιον ποσοστού, του καθοριζομένου εν τη διακηρύξει, του εργολάβου μη δυναμένου εν ουδεμιά περιπτώσει να στραφή κατά του Δημοσίου δια ποσόν πέραν του ορίου τούτου. Αι ως ανωτέρω διακηρύξεις των δημοπρασιών προ της υπογραφής αυτών παρά των Υπουργών των Οικονομικών και Παιδείας, δέον να φέρωσι βεβαίωσιν του προϊσταμένου του Ειδικού Λογιστηρίου του Υπουργείου Παιδείας και Θρησκευμάτων περί καταχωρήσεως εις το βιβλίον ανειλημμένων υποχρεώσεων εκάστης τούτων καθ’ ο ποσόν επιβαρύνεται το Δημόσιον. Η σχετική σύμβασις της εργολαβίας υπογράφεται υπό του Υπουργού της Παιδείας και του αναδειχθέντος τελευταίου μειοδότου εργολάβου. Ωσαύτως συνυπογράφεται υπό των νομίμων εκπροσώπων του οικείου Δήμου ή της Κοινότητος, ή άλλου τοπικού οργανισμού, αναλαβόντων δια της συνυπογραφής των την υποχρέωσιν της καταβολής του βαρύνοντος αυτούς ποσοστού της δαπάνης του ανεγερτέου διδακτηρίου. Εν τη συμβάσει περιλαμβάνονται πάντες οι όροι της διακηρύξεως και της συγγραφής υποχρεώσεων. 4.Η πληρωμή του εργολάβου δια το συμφώνως τω άρθρ. 3, καθορισθέν και βαρύνον το Δημόσιον ποσοστόν της δαπάνης, γίνεται επί τη βάσει πιστοποιήσεως συντασσομένης, εκάστοτε, υπό του επιβλέποντος τα έργα μηχανικού ή αρχιτέκτονος και θεωρημένης υπό του Διευθυντού της Τεχνικής Υπηρεσίας, το δε οικείον χρηματικόν ένταλμα εκδίδεται επ’ ονόματι του εργολάβου.  5.Αι πέραν του καθωρισμένου, κατά τα ανωτέρω, δια το Δημόσιον ποσοστού πιστοποιήσεις πληρωμής, βαρύνουσαι εφεξής τον Ειδικόν προϋπολογισμόν του οικείου Δήμου, της Κοινότητος ή άλλου τοπικού οργανισμού, αποστέλλονται εις αυτούς, υποχρεωμένους ευθύς να παραγγείλωσι την έκδοσιν του οικείου εντάλματος, επ’ ονόματι του εργολάβου, επί τη βάσει των δια του σχετικού εγγράφου του Υπουργείου παρεχομένων αυτοίς οδηγιών. 6.Το Δημόσιον ουδεμίαν αναλαμβάνει υποχρέωσιν απέναντι του εργολάβου δια την εμπρόθεσμον ή μη πληρωμήν του υπό του υποχρέου εις ταύτην Δήμου, Κοινότητος ή άλλου τοπικού οργανισμού, ουδέ δύναται ο εργολάβος εν περιπτώσει αρνήσεως ή αδυναμίας ή καθυστερήσεως πληρωμής του υπ’ αυτών, να αξιώση ταύτην παρά του Δημοσίου.  Σελ. 670,02 229-056 Άρθρ.6.-1.Όπου εν τω παρόντι γίνεται χρήσις του όρου «ανέγερσις» διδακτηρίου, νοούνται οιασδήποτε φύσεως εργασίαι, αποβλέπουσαι εις την απόκτησιν ευπρεπούς διδακτηρίου, ήτοι διαρρύθμισις, επαύξησις, επισκευή και επίπλωσις διδακτηρίου. Τρόπος εκλογής γηπέδων Άρθρ.7.-1.Η εκλογή των καταλλήλων δι’ ανέγερσιν σχολικών κτιρίων γηπέδων, εις μεν τας Αθήνας και τον Πειραιά ενεργείται υπό επιτροπής συνιστωμένης υπό του Υπουργού της Παιδείας, εν ταις έδραις των Γενικών Διοικήσεων υπό επιτροπής συνιστωμένης υπό του Γενικού Διοικητού και εις ας μετέχει απαραιτήτως ο οικείος σχολικός αρχιτέκτων, εις δε τας λοιπάς πόλεις, κωμοπόλεις και χωρία η εκλογή ενεργείται υπό του οικείου Επιθεωρητού της Εκπαιδεύσεως και ενός τεχνικού υπαλλήλου. Η διάταξις αύτη εφαρμόζεται γενικώς δια πάσαν εκλογήν γηπέδου.  2.Ο Υπουργός της Παιδείας διατηρεί εν πάση περιπτώσει το δικαίωμα της συστάσεως, εκάστοτε, ειδικής Επιτροπής δια την εκλογήν των γηπέδων. Σύνθεσις των διδακτηριακών Επιτροπών Άρθρ.8.-1.Εις εκάστην πόλιν, κωμόπολιν ή χωρίον, όπου πρόκειται να ανεγερθή σχολικόν κτίριον, προτάσει του οικείου Επιθεωρητού της Εκπαιδεύσεως ή της Τεχνικής Υπηρεσίας και αποφάσει του Υπουργού της Παιδείας, συνιστάται πενταμελής Διδακτηριακή Επιτροπή, εν εκ των μελών της οποίας είναι υποχρεωτικώς εις εκ των εν τη πόλει Εκπαιδευτικών λειτουργών.  2.Αι διδακτηριακαί Επιτροπαί αποτελούσι νομικά πρόσωπα Δημοσίου Δικαίου. Τούτο ισχύει και δια τας υφισταμένας τοιαύτας καθ’ άπαν το Κράτος. Εις μίαν και την αυτήν Διδακτηριακήν Επιτροπήν, δύναται ν’ ανατεθή η μέριμνα της ανεγέρσεως πλειόνων του ενός διδακτηρίων ή και απάντων των διδακτηρίων μιάς και της αυτής πόλεως ή και περιφερείας οιασδήποτε. Εις τας διδακτηριακάς Επιτροπάς τας διοριζομένας εν ταις έδραις των Επιθεωρητών της Δημοτικής Εκπαιδεύσεως, συμμετέχει και ο Επιθεωρητής ως Εισηγητής μετά ψήφου. Εν ταις έδραις των Γενικών Επιθεωρητών, συμμετέχουσιν αμφότεροι οι Επιθεωρηταί μετά ψήφου, εκάτερος δε τούτων είναι εισηγητής, οσάκις πρόκειται περί διδακτηρίου της δικαιοδοσίας του . Εν περιπτώσει αμφισβητήσεων ή δυσχερειών εις την πρόοδον των εργασιών, τον μόνιμον εισηγητήν διορίζει ο Υπουργός, όστις δύναται επίσης εις τας διδακτηριακάς Επιτροπάς των πρωτευουσών των Νομών ή και επαρχιών να διορίζη εν ή δύο μέλη επί πλέον των πέντε. 418 32.Θ.α.10α Σχολικά Κτίρια 3.Εκάστη διδακτηριακή Επιτροπή, συνερχομένη άμα τη συγκροτήσει της, εκλέγει μεταξύ των μελών της τον Πρόεδρον και τον Ταμίαν. Χρέη Γραμματέως εκτελεί ο εκπαιδευτικός λειτουργός. 4.Απαρτία λογίζεται όταν οι παρόντες είναι πλείονες των απόντων.  5.Περί των λαμβανομένων αποφάσεων, τηρούνται πρακτικά υπό του Γραμματέως. 6.Αι αποφάσεις των διδακτηριακών Επιτροπών λαμβάνονται κατά πλειοψηφίαν των παρόντων μελών, υπόκεινται δε εις την έγκρισιν του οικείου Επιθεωρητού. Δύναται όμως ο Υπουργός της Παιδείας να διατάξη, ίνα αποφάσεις επί ωρισμένων σοβαρών ζητημάτων, υπαχθώσιν εις την έγκρισιν του Υπουργείου, άνευ της οποίας είναι άκυροι. 7.Η θητεία των μελών της διδακτηριακής Επιτροπής διαρκεί μέχρι της εκπληρώσεως του σκοπού, δι’ ον συνεστήθη αύτη.  8.Αντικατάστασις μέλους διδακτηριακής Επιτροπής, ενεργείται τη προτάσει του οικείου Επιθεωρητού ή της Τεχνικής Υπηρεσίας και αποφάσει του Υπουργού της Παιδείας.  Τρόπος εκποιήσεως των περιουσιών  των Ταμείων Εκπαιδευτικής Προνοίας κλπ.